Boek: Sal Lily haar Tretchikoff opspoor?Anita du Preez Lily, pas geskei en nie meer ŉ skilder nie, het gegaan van galerykurator tot ontwerper by Exotic Tattoos in Vishoek. Sy is ŉ groot Tretchikoff-aanhanger, wat sy nie by Galerie Zeitgeist hardop kon sê nie. Dan ontmoet sy haar Russiese buurman. Voor jy “Tretchi” kan sê, sit sy met ŉ kosbare vrag op ŉ vlug Kazakstan toe. Lily kry g’n enkele Tretchikoff daar nie, net ŉ verwarrende soen. Terug in Vishoek begin sy weer skilder, want môre kom dalk te laat. Anita du Preez is in Port Elizabeth gebore. Sy het in die visuele kunste studeer en aan Unisa haar honneurs- en meestersgraad met lof verwerf. Du Preez het lesers al telkemale met haar lekkerlees-skryfstyl bekoor, sowel as met haar subtiele, dog skreeusnaakse kommentaar oor alle soort verhoudings waarmee veral vroue gekonfronteer word. Sy woon in Kaapstad. Prys: R260,00* *Prys onderworpe aan verandering Koop die boek by NB-Uitgewers